CELEX: E2014C0020
Language: el
Date: 2014-01-29 00:00:00
Title: Απόφαση της Εποπτεύουσας Αρχής της ΕΖΕΣ, αριθ. 20/14/COL της 29ης Ιανουαρίου 2014 , για την ενενηκοστή δεύτερη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων

19.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 179/77
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 20/14/COL
   της 29ης Ιανουαρίου 2014
   για την ενενηκοστή δεύτερη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 έως 63 και το πρωτόκολλο 26,
   ΕΧΟΝΤΑΣ ΥΠΟΨΗ τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (2), και ιδίως το άρθρο 5 παράγραφος 2 στοιχείο β) και το άρθρο 24,
   ΕΚΤΙΜΩΝΤΑΣ ΤΑ ΑΚΟΛΟΥΘΑ:
   Το κεφάλαιο των κατευθυντήριων γραμμών της Εποπτεύουσας Αρχής της ΕΖΕΣ για τις κρατικές ενισχύσεις στη ναυπηγική βιομηχανία (3) έληξε στις 31 Δεκεμβρίου 2013 (4),
   Το κεφάλαιο αυτό αντιστοιχούσε στο κοινοτικό πλαίσιο για τις κρατικές ενισχύσεις στη ναυπηγική βιομηχανία (5), το οποίο έληξε ομοίως στις 31 Δεκεμβρίου 2013 (6),
   Στις 6 Δεκεμβρίου 2013 η Ευρωπαϊκή Επιτροπή («η Επιτροπή») δημοσίευσε ανακοίνωση σχετικά με την παράταση της εφαρμογής του πλαισίου για τις κρατικές ενισχύσεις στη ναυπηγική βιομηχανία έως τις 30 Ιουνίου 2014 (7).
   Σύμφωνα με την παράγραφο 10 του κοινοτικού πλαισίου, η Επιτροπή προτίθεται να περιλάβει τις διατάξεις για τις ενισχύσεις καινοτομίας υπέρ της ναυπηγικής βιομηχανίας στο κοινοτικό πλαίσιο για τις κρατικές ενισχύσεις για την έρευνα και ανάπτυξη και την καινοτομία και να ενσωματώσει τις ενισχύσεις περιφερειακού χαρακτήρα υπέρ της ναυπηγικής βιομηχανίας στις κατευθυντήριες γραμμές για τις κρατικές ενισχύσεις περιφερειακού χαρακτήρα.
   Στις 19 Ιουνίου 2013 η Επιτροπή εξέδωσε νέες κατευθυντήριες γραμμές για τις κρατικές ενισχύσεις περιφερειακού χαρακτήρα για την περίοδο 2014-2020. Η Εποπτεύουσα Αρχή της ΕΖΕΣ («η Αρχή») εξέδωσε επίσης νέες κατευθυντήριες γραμμές για τις κρατικές ενισχύσεις περιφερειακού χαρακτήρα για την περίοδο 2014-2020. Ωστόσο, αμφότερες οι κατευθυντήριες γραμμές θα αρχίσουν να ισχύουν από την 1η Ιουλίου 2014.
   Επίσης, η Επιτροπή επανεξετάζει επί του παρόντος το πλαίσιο για τις κρατικές ενισχύσεις για την έρευνα και ανάπτυξη και την καινοτομία. Η ημερομηνία έκδοσης του νέου πλαισίου για τις κρατικές ενισχύσεις για την έρευνα και ανάπτυξη και την καινοτομία δεν είναι ακόμα γνωστή, αν και η Επιτροπή έχει την πρόθεση να ολοκληρώσει αυτή τη διαδικασία έως τις 30 Ιουνίου 2014.
   Λαμβάνοντας υπόψη ότι η Αρχή προτίθεται επίσης να επεκτείνει τις γενικές οριζόντιες διατάξεις στον ναυπηγικό τομέα, όπως ορίζεται στην παράγραφο 10 των κατευθυντήριων γραμμών για τη ναυπηγική βιομηχανία, και με σκοπό να εξασφαλιστεί η ενιαία εφαρμογή των κανόνων για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο, η ισχύς του κεφαλαίου των κατευθυντήριων γραμμών της Αρχής για τις κρατικές ενισχύσεις στη ναυπηγική βιομηχανία πρέπει να παραταθεί.
   Έχουν διεξαχθεί διαβουλεύσεις με την Ευρωπαϊκή Επιτροπή και τα κράτη ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η πρώτη πρόταση της παραγράφου 35 του κεφαλαίου των κατευθυντήριων γραμμών της Εποπτεύουσας Αρχής της ΕΖΕΣ για τις κρατικές ενισχύσεις στη ναυπηγική βιομηχανία τροποποιείται ως εξής:
   
      
                  «35.
               
               
                  Η Αρχή θα εφαρμόζει τις αρχές που εκτίθενται στις παρούσες κατευθυντήριες γραμμές έως την 30ή Ιουνίου 2014.».
               
            
   Άρθρο 2
   Το κείμενο στην αγγλική γλώσσα είναι το μόνο αυθεντικό.
   
      Βρυξέλλες, 29 Ιανουαρίου 2014.
      
         
            Για την Εποπτεύουσα Αρχή της ΕΖΕΣ
         
         Oda Helen SLETNES
         
            Πρόεδρος
         
         Frank BÜCHEL
         
            Μέλος του Σώματος
         
      
   
   
      (1)  Η «συμφωνία για τον ΕΟΧ».
   
      (2)  Η «συμφωνία περί Εποπτείας και Δικαστηρίου».
   
      (3)  ΕΕ L 31 της 31.1.2013, σ. 77, συμπλήρωμα ΕΟΧ αριθ. 7 της 31.1.2013, σ. 1.
   
      (4)  Βλέπε την παράγραφο 35 των κατευθυντήριων γραμμών της Εποπτεύουσας Αρχής της ΕΖΕΣ για τις κρατικές ενισχύσεις στη ναυπηγική βιομηχανία.
   
      (5)  ΕΕ C 364 της 14.12.2011, σ. 9.
   
      (6)  Βλέπε την παράγραφο 35 του κοινοτικού πλαισίου για τις κρατικές ενισχύσεις στη ναυπηγική βιομηχανία.
   
      (7)  ΕΕ C 357 της 6.12.2013, σ. 1.